DA
24.10.2022
Den Europæiske Unions Tidende
C 408/3
2) Artikel 8, stk.
1, i direktiv 95/46 og artikel 9, stk.
1, i forordning 2016/679 skal fortolkes således, at offentliggørelse af personoplysninger på webstedet for den offentlige myndighed, der har til opgave at indsamle og kontrollere indholdet af erklæringer om private interesser, som indirekte kan medføre videregivelse af oplysninger om en fysisk persons seksuelle orientering, udgør en behandling af særlige kategorier af personoplysninger i disse bestemmelsers forstand.
(1)
EUT C 255 af 3.8.2020.
Domstolens dom (Tredje Afdeling) af 1. august 2022 — Bundesrepublik Deutschland mod SW (C-273/20) og BL, BC (C-355/20) (anmodning om præjudiciel afgørelse fra Bundesverwaltungsgericht — Tyskland) (Forenede sager C-273/20 og C-355/20) (1) [Præjudiciel forelæggelse – område med frihed, sikkerhed og retfærdighed – indvandringspolitik – ret til familiesammenføring – direktiv 2003/86/EF – artikel 10, stk.
3, litra a) – artikel 16, stk.
1, litra b) – begrebet »mindreårigt barn« – begrebet »faktisk familieliv« – myndig person, der ansøger om familiesammenføring med en mindreårig, der har opnået flygtningestatus – den relevante dato for vurderingen af en persons status som mindreårig] (2022/C 408/03) Processprog: tysk Den forelæggende ret Bundesverwaltungsgericht
Parter i hovedsagen Sagsøger: Bundesrepublik Deutschland Sagsøgte: SW (C-273/20) og BL og BC (C-355/20) procesdeltagere: Stadt Darmstadt (C-273/20) og Stadt Chemnitz (C-355/20)
Konklusion 1) Artikel 16, stk.
1, litra a), i Rådets direktiv 2003/86/EF af 22. september 2003 om ret til familiesammenføring skal fortolkes således, at det ved forældres familiesammenføring med en uledsaget mindreårig flygtning i henhold til dette direktivs artikel 10, stk.
3, litra a), sammenholdt med artikel 2, litra f), heri, ikke udgør en »betingelse« som omhandlet i artikel 16, stk.
1, litra a), at vedkommende fortsat er mindreårig på det tidspunkt, hvor der træffes afgørelse om den ansøgning om tilladelse til indrejse og ophold med henblik på familiesammenføringen, som er indgivet af referencepersonens forældre, således at medlemsstaterne ved manglende opfyldelse heraf kan give afslag på en sådan ansøgning.
Disse bestemmelser, sammenholdt med direktivets artikel 13, stk.
2, skal desuden fortolkes således, at de er til hinder for en national lovgivning, hvorefter de pågældende forældres opholdsret i en sådan situation ophører, når barnet bliver myndigt.
2) Artikel 16, stk.
1, litra b), i direktiv 2003/86 skal fortolkes således, at det, for at det kan lægges til grund, at der foreligger et faktisk familieliv som omhandlet i denne bestemmelse, i tilfælde af en forælders familiesammenføring med et mindreårigt barn, som har opnået flygtningestatus, når dette barn er blevet myndigt, inden der er blevet truffet afgørelse om denne forælders ansøgning om tilladelse til indrejse og ophold med henblik på familiesammenføringen, ikke i sig selv er tilstrækkeligt, at der foreligger førstegradsslægtskab i lige opstigende linje.
Det er imidlertid ikke nødvendigt, at det barn, som er referenceperson, og den pågældende forælder bor sammen i en fælles husholdning eller lever under samme tag, for at denne forælder kan opnå familiesammenføring.
Lejlighedsvise besøg, for så vidt som de er mulige, og